**Porno for Pyros** on yhdysvaltalaisen Porno for Pyros -rockyhtyeen ensimmäinen studioalbumi, joka julkaistiin 27. huhtikuuta 1993. Albumin julkaisu viivästyi useita kertoja, koska levy-yhtiö Warner Bros. ei ollut tyytyväinen albumin alkuperäiseen kansikuvaan. Kansikuvan oli tarkoitus olla raketti, jonka kylkeen on kuvattu hakaristi Daavidintähden sisällä. Niiden sijaan raketin kylkeen kuvattiin lopullisessa versiossa pirun pää.

Albumilta julkaistiin kaksi singleä, kappaleet "Pets" ja "Sadness", sekä kolme promosingleä, kappaleet "Cursed Female", "Cursed Male" ja "Meija". "Pets" sijoittui ykköseksi Alternative Songs -listalla.

Tausta
------

Yhtye perustettiin vuonna 1992 juuri hajonneen Jane’s Addictionin raunioille. Jane’s Addictionin laulaja Perry Farrell ja rumpali Stephen Perkins perustivat yhtyeen yhdessä kitaristi Peter DiStefanon ja basisti Martyn LeNoblen kanssa. Se alkoi tehdä albumia vielä samana vuonna.

Musiikkityyli
-------------

Albumin ja yhtyeen musiikkityyliä on verrattu Jane’s Addictionin tyyliin. Albumin kappaleet "Blood Rag" ja "Bad Shit" olivat alun perin Jane’s Addictionin keskeneräiseksi jääneitä kappaleita, jotka Porno for Pyros levytti albumilleen. Albumilla on paljon funk-vaikutteita, kuten slap-tyylinen bassonsoitto. Lisäksi monissa kappaleissa käytetään rockyhtyeelle harvinaisempaa soitinta, huuliharppua.

Albumin kappaleet ja osa niiden sanoituksista ovat saaneet inspiraationsa Los Angelesin vuoden 1992 mellakoista, jotka tapahtuivat ennen kuin yhtye alkoi tehdä albumiaan. Etenkin kappaleet "Porno for Pyros" ja "Black Girlfriend" viittaavat mellakoihin.

Julkaisu
--------

Vajaa kuukausi julkaisunsa jälkeen albumi pääsi Billboard 200 -listalle. Ensimmäisellä viikollaan se saavutti parhaan sijoituksensa ollen listan kolmas. Albumi putosi kärkisijoilta nopeasti, mutta vietti listalla yhteensä 21 viikkoa. Lisäksi albumi pääsi listoille Isossa-Britanniassa, Australiassa ja Uudessa-Seelannissa. Suurempi suosio rajoittui kuitenkin Yhdysvaltoihin, missä albumi saavutti kulta-sertifikaatin heinäkuussa 1993.

Albumin singleistä parhaiten menestyi "Pets", joka oli ensimmäisellä sijalla Alternative Songs -listalla. Kappale ylsi myös Billboard Hot 100 -listalle ja Britannian singlelistalle.

Kappalelista
------------

Kaikki kappaleet säv. ja san. Perry Farrell, Peter DiStefano, Martyn LeNoble ja Stephen Perkins. 

|  |
| --- |
| Nro | Nimi | Kesto |  |
| 1. | Sadness | 2.33 |
| 2. | Porno for Pyros | 3.07 |
| 3. | Meija | 3.14 |
| 4. | Cursed Female | 3.25 |
| 5. | Cursed Male | 3.52 |
| 6. | Pets | 3.37 |
| 7. | Bad Shit | 3.00 |
| 8. | Packin' 25 | 4.10 |
| 9. | Black Girlfriend | 4.35 |
| 10. | Blood Rag | 3.32 |
| 11. | Orgasm | 4.29 |

Listasijoitukset
----------------

### Albumi

| Lista | Sijoitus | Listaviikot |
| --- | --- | --- |
| Yhdysvallat | 3 | 21 |
| Iso-Britannia | 13 | 3 |
| Australia | 35 | 9 |
| Uusi-Seelanti | 16 | 9 |
|

### Singlet

| Vuosi | Single | Listasijoitukset |
| --- | --- | --- |
| Hot 100 | Alternative Songs | Hot Mainstream Rock Tracks |
| 1993 | "Cursed Female" | — | 3 | — |
| "Cursed Male" | — | — | — |
| "Pets" | 67 | 1 | 25 |
| "Meija" | — | — | — |
| 1994 | "Sadness" | — | — | — |
|

Lähteet
-------

1. 1 2  Porno For Pyros *janesaddiction.org*. Viitattu 4.12.2011. (englanniksi)
2. 1 2  Porno for Pyros Album & Song Chart History *Billboard.com*. Viitattu 4.12.2011. (englanniksi)
3. 1 2  Porno for Pyros - Porno for Pyros *Billboard.com*. Viitattu 4.12.2011. (englanniksi)
4. ↑  Porno For Pyros *chartstats.com*. Viitattu 4.12.2011. (englanniksi)
5. ↑  PORNO FOR PYROS - PORNO FOR PYROS (ALBUM) *australian-charts.com*. Viitattu 4.12.2011. (englanniksi)
6. ↑  PORNO FOR PYROS - PORNO FOR PYROS (ALBUM) *charts.org.nz*.  Arkistoitu 15.3.2016. Viitattu 4.12.2011. (englanniksi)
7. ↑  Porno for Pyros *Billboard.com*. Viitattu 5.12.2011. (englanniksi)
8. ↑  Porno for Pyros *Allmuisc.com*. Viitattu 5.12.2011. (englanniksi)

Porno for Pyros

| 
* Perry Farrell
* Peter DiStefano
* Martyn LeNoble
* Stephen Perkins

 |
| --- |
| 
* Mike Watt
* Flea
* Dave Navarro

 |

|  |  |
| --- | --- |
| Albumit | 
* Porno for Pyros
* Good God's Urge

 |
| EP:t | *Rhino Hi-Five: Porno for Pyros* |
| Singlet | 
* "Cursed Female/Cursed Male"
* "Pets"
* "Meija"
* "Sadness"
* "Tahitian Moon"
* "100 Ways"
* "Dogs Rule the Night"
* "Pete's Dad"
* "Hard Charger"

 |